Ғиззетдин Сабит улы Иҫәнбирҙин 1888 йылдың 8 июлендә Саҡмағош районы Аблай ауылында тыуған. Ауылдары мәҙрәсәһендә башланғыс белем ала. 1910 йылда Өфө ҡалаһындағы Ғәлиә мәҙрәсәһендә уҡып сыға. Һәм уҡытыусы булып эшләй башлай. 1915 йылдан 1917 йылғаса Асҡар ауылында төбәк китапхана мөдире була. 20—30-сы йылдарҙа уҡытыусы булып эшен дуам итә. Шул уҡ осорҙа Үзбәкстандаҡы Андижан АГРО пединститутында ситтән тороп белем ала, К. А. Тимирязев исемендәге Башҡорт дәүләт педагогия институтында ла уҡый. 1943—1957 йылдарҙа мәктәптә эшләй.